**Pum ffordd mae’r rhyngrwyd wedi newid Bro Morgannwg**

Mae rhwydwaith band eang cyflym iawn yn dod i Gymru fel rhan o broject Band Eang Cyflym Iawn Llywodraeth Cymru. Ond beth ydy hyn yn feddwl i breswylwyr Bro Morgannwg?

Mae mwyafrif o bobl yn y Fro yn gallu cael gafael ar y gwasanaeth erbyn hyn, ond sut yn union ydy’r rhyngrwyd wedi newid i bobl yn y gymuned leol?

Dyma bedair ffordd y mae’r byd ar-lein wedi newid pethau i bobl Bro Morgannwg.

1. **Menter ‘Rhoi’r Fro ar-lein’**

Lansiodd Cyngor Bro Morgannwg fenter ‘Rhoi’r Fro ar-lein’ er mwyn annog pawb yn y sir i fynd ar-lein er mwyn gallu cael y manteision o gysylltu â’r rhyngrwyd. Maent yn cynnig ystod o sesiynau galw i mewn, sesiynau cymorth 1 i 1 a chyrsiau i helpu pobl trwy’r sir i gychwyn arni, magu eu hyder a datblygu’r sgiliau sydd ganddynt eisoes a sicrhau y gall pawb fanteisio trwy arbed arian ar filiau'r cartref, bwyd ac eitemau hanfodol eraill trwy allu chwilio am wahanol gynigion ar-lein.

<http://www.valeofglamorgan.gov.uk/cy/living/Get-the-Vale-Online.aspx>

1. **Mae Gŵyl fwyd a diod Bont-Faen wedi datblygu**

Mae trefnwyr yr ŵyl bwyd a diod boblogaidd iawn wedi troi at y cyfryngau cymdeithasol i roi newyddion i fwytwyr brwd de Cymru am yr ŵyl. Mae’r digwyddiad yn arddangos enghreifftiau o’r cynnyrch gorau trwy’r sir, yn ogystal ag arddangosiadau a digonedd o adloniant am ddim. Mae dros 4,000 yn dilyn y dudalen Facebook ac mae dros 2,000 yn eu dilyn ar Twitter.

<https://www.facebook.com/pg/The-Cowbridge-Food-Drink-Festival-128210077222832/about/?ref=page_internal>

1. **Guest WiFi Solutions ym Mro Morgannwg.**

Mae Guest Wifi Solutions yn y Fro yn rhoi’r gallu i unrhyw un sydd mewn man cyhoeddus yn y sir i fynd ar y we ar gyfer unrhyw beth o ddysgu i leoli gwasanaethau, gwaith i hamdden neu ymlwybro o un wefan i’r llall. Mae’r gwasanaeth ar gael mewn pwyntiau cyswllt cyhoeddus yn cynnwys caffis, canolfannau siopa, llyfrgelloedd ac amgueddfeydd ac mae am ddim i bawb.

[http://www.networksecurity.org.uk/guest-wifi/the-vale-of-glamorgan/#](http://www.networksecurity.org.uk/guest-wifi/the-vale-of-glamorgan/)

1. **Disgybl o'r Bont-faen yn defnyddio grym y rhyngrwyd i helpu’r digartref dros y Nadolig.**

Bu myfyriwr o’r Bont-faen yn efelychu Siôn Corn y llynedd gan fanteisio ar rym y rhyngrwyd i annog pobl i roi arian, anrhegion, bwyd, gobennydd gwynt, poteli diod a blancedi i bobl ddigartref trwy Gaerdydd. Gwnaeth yr ymgyrch ddenu cefnogaeth gan bobl trwy’r Fro yn ogystal â’r ddinas a helpwyd i wneud gwahaniaeth enfawr i fywyd pobl ddigartref trwy Gaerdydd y Nadolig diwethaf, sy’n dangos pa mor ddylanwadol a grymus y gall y rhyngrwyd a’r cyfryngau cymdeithasol fod.

1. **Mae Hyb y Bont-faen Go Iawn ar Facebook i gysylltu pobl trwy’r sir.**

Lansiwyd tudalen Facebook go iawn Hyb y Bont-faen fel fforwm i’r gymuned leol i helpu i gysylltu pobl yn y Bont-faen a’r gymuned ehangach. Mae’r grŵp hefyd yn annog trafodaethau agored a gonest ynghylch materion lleol a'r nod yw helpu pobl i hysbysebu eu busnes, rhoi atebion i geisiadau neu ymholiadau a phrynu neu werthu eitemau. Mae gan y grŵp 3605 aelod actif bellach a hon yw’r dudalen Facebook y bydd pobl y dref yn mynd ati i gael gwybodaeth.

<https://www.facebook.com/groups/therealcowbridgehub/>

Yn ogystal â’r dechnoleg newydd gan y sector preifat, mae Band Eang Cyflym Iawn wedi rhoi mynediad i fand eang cyflym iawn i 14,950 safle ychwanegol yn yr ardal. Mae Band Eang Cyflym Iawn yn bartneriaeth rhwng Llywodraeth Cymru, BT, Llywodraeth y DU a Chronfa Datblygu Rhanbarthol Ewrop, mae’n dod â band eang cynt i ardaloedd lle na byddai fel arall.

Mae mwyafrif o gartrefi a busnesau yn y Fro yn gallu defnyddio’r rhwydwaith gan fod 80% o’r prosiect wedi eu cwblhau.

Am fwy o wybodaeth ar Gyflymu Cymru, yn cynnwys gwybodaeth ar argaeledd yn eich ardal chi, ewch i’r wefan - [www.gov.wales/broadband](http://www.gov.wales/broadband)

Mae’r wefan hefyd yn cynnwys gwybodaeth ar y rhai sydd heb y rhwydwaith, gan fod hi’n bosib edrych am gymorth ar wefan Cynulliad Cymru.